Željko Reiner
Željko pl. Reiner Brestovački (Zagreb, 28. svibnja 1953.), hrvatski liječnik i političar. Član je Hrvatske demokratske zajednice. Bio je zamjenik ministra zdravstva i socijalne skrbi (1993–98) i zatim ministar (1998–2000). Ravnatelj Kliničkog bolničkog centra Rebro u Zagrebu bio je od 2004. do 2012. Potpredsjednik Hrvatskog sabora bio je od 2012. do 28. prosinca 2015., kada je izabran za novog predsjednika Hrvatskog sabora u osmom sazivu sa 88 glasova za, 62 suzdržanih glasova i jednim glasom protiv.

Član je Akademije medicinskih znanosti u Londonu, Evropskog kardiološkog društva i Američkog kardiološkog kolegija. Nositelj je nekoliko civilnih i vojnih odlikovanja: Red kneza Trpimira s ogrlicom i Danicom, Red bana Jelačića, Red Danice hrvatske s likom Katarine Zrinske, Red hrvatskog trolista, Red hrvatskog pletera, Spomenica Domovinskog rata, Medalja »Bljesak«, Medalja »Oluja«, Medalja »Ljeto ’95«, Spomen-medalja Vukovar. Pričuvni je pukovnik Hrvatske vojske. God. 2007. proglašen je počasnim građaninom Korčule. Dobitnik je nagrade »Ladislav Rakovac« Hrvatskog liječničkog zbora i nagrade grada Zagreba (2010). God. 2017. proglašen je vitezom Reda Svetog groba jeruzalemskog.

Izvori 

Hrvatski političari
Hrvatski liječnici
Biografije, Zagreb
Vitezovi Svetog groba
Članovi Hrvatske demokratske zajednice